**H O T Ă R Â R E**

**pentru modificarea Hotărârii Consiliului Județean Cluj nr. 12/2021**

**privind desemnarea reprezentanților Consiliului Județean Cluj în**

**consiliile de administrație ale unor spitale publice**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 23 din 16.02.2021 pentru modificarea Hotărârii Consiliului Judeţean Cluj nr. 12/2021 privind desemnarea reprezentanților Consiliului Județean Cluj în consiliile de administrație ale unor spitale publice propus de preşedintele Consiliului Judeţean Cluj, domnul Alin Tișe, care este însoţit de Referatul de aprobare cu nr. 5692 din 15.02.2021, Raportul de specialitate întocmit de compartimentului de resort din cadrul aparatului de specialitate al Consiliului Judeţean Cluj cu nr. 5692 din 15.02.2021 şi Avizul cu nr. 5692 din 18.02.2021 adoptat de Comisia de specialitate nr. 5, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de înscrisurile înregistrate la Consiliul Județean Cluj sub nr. 5062/2021; nr. 5671/2021; nr. 6353/2021 și nr. 6354/2021;

Luând în considerare prevederile:

* art. 2, ale art. 58 alin. (1) și (3), ale art. 59 și ale art. 61 - 62 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 123 – 140, ale art. 142 -156, art. 215 - 216 și ale art. 218 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;

În conformitate cu prevederile:

1. art. 173 alin. 5) lit. c) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
2. art. 187 alin. (2) lit. b), alin. (5), alin. (8) și alin. (10)-(13) din Legea privind reforma în domeniul sănătății nr. 95 /2006, republicată, cu modificările și completările ulterioare;
3. art. 8 alin. (1) lit. a) din contractele de mandat încheiate cu reprezentanții Consiliului Județean Cluj în consiliile de administrație ale unităților sanitare publice aflate sub autoritatea Consiliului Județean Cluj;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. I. (1)** Se constată încetarea calității doamnei Ardelean Claudia Nicoleta de membru supleant în Consiliul de administrație al Spitalului Clinic de Pneumoftiziologie ”Leon Daniello” Cluj-Napoca, prin renunțare la mandat.

**(2)** Se constată încetarea calității doamnei Munteanu Ana de membru titular în Consiliul de administrație al Institutului Inimii ”Niculae Stăncioiu” Cluj-Napoca, prin renunțare la mandat.

**(3)** Se constată încetarea calității doamnei Marincean Simona-Adriana de membru titular în Consiliul de administrație al Spitalului Clinic de Urgență pentru Copii Cluj-Napoca, prin renunțare la mandat.

**(4)** Se constată încetarea calității domnului Stamatian Vasile-Florin de membru titular în Consiliul de administrație al Institutului de Urologie și Transplant Renal Cluj-Napoca, prin renunțare la mandat.

**Art. II.** Hotărârea Consiliului Județean Cluj nr. 12/2021 privind desemnarea reprezentanților Consiliului Județean Cluj în consiliile de administrație ale unor spitale publice, se modifică după cum urmează:

1. La alineatul (2) al articolului 2, litera d) se modifică și va avea următorul conținut:

“d) doamna Cipcigan-Rațiu Carmen-Viorica - membru supleant.”

2. La alineatul (1) al articolului 2, litera a) se modifică și va avea următorul conținut:

”a) domnul Stamatian Vasile-Florin - membru titular.”

3. La articolul 3, litera b)1 se modifică și va avea următorul conținut:

”b)1 doamna Marincean Simona-Adriana - membru titular.”

1. La articolul 3, litera c)1 se modifică și va avea următorul conținut:

”c)1 doamna Oltean Cristina - membru titular.”

**Art. III.** Cu punerea în aplicare a prevederilor prezentei hotărâri se încredințează Președintele Consiliului Județean Cluj, prin Direcția Juridică.

**Art. IV.** Prezenta hotărâre se comunică Direcției Juridice; Spitalului Clinic de Pneumoftiziologie ”Leon Daniello” Cluj-Napoca; Institutului Inimii ”Niculae Stăncioiu” Cluj-Napoca; Spitalului Clinic de Urgență pentru Copii Cluj-Napoca; Institutului de Urologie și Transplant Renal Cluj-Napoca; persoanelor nominalizate la art. I și II din prezenta hotărâre, precum și Prefectului Județului Cluj, și se aduce la cunoștință publică prin afișare la sediul Consiliului Județean Cluj și pe pagina de internet ”[www.cjcluj.ro](http://www.cjcluj.ro)”.

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**

**Nr. 21 din 25 februarie 2021**

*Prezenta hotărâre a fost adoptată cu 27 de voturi “pentru”, fiind astfel respectate prevederile legale privind majoritatea de voturi necesară.*